ปวดกระบอกตาสองข้างค่ะมองบนเเล้วปวดไปถึงขมับเป็นอะไรรึป่าวคะ
สวัสดีค่ะ อาการปวดที่กระบอกตาสองข้าง ปวดไปถึงขมับนั้น อาจจะมีสาเหตุมาจาก ปวดศีรษะจากการใช้งานระหว่างวันทำให้กล้ามเนื้อหรือเส้นเอ็นรอบๆศีรษะหรือดวงตาตึงตัว จึงจะอธิบายอาการปวดกระบอกตาด้วยได้ สาเหตุอื่นๆเช่น ปวดจากการปวดไมเกรนอาจปวดมากได้ในผู้ป่วยบางราย โดยมักปวดข้างเดียว ปวดตุ๊บๆ อาจมีตาพร่า สู้แสงไม่ได้ คลื่นไส้ อาเจียนร่วมด้วยขณะมีอาการ สาเหตุอื่นๆเช่นปวดจากสาเหตุในสมองเช่นเนื้องอกในสมอง มักปวดมากจนรบกวนการนอน ตอนเช้ามีอาเจียนพุ่งได้จากที่กล่าวมา นึกถึงกลุ่มอาการปวดจากการใช้งานระหว่างวัน ทำให้กล้ามเนื้อรอบๆตึงตัว ปวดไปที่ขมับและกระบอกตาร่วมด้วยได้ในเบื้องต้น ควรพักผ่อนให้เพียงพอ พักการใช้งานสายตาเป็นระยะ ถ้ารู้ตัวว่าต้องเพ่งควรพักมองไกลๆอย่างน้อยประมาณ 10-15 นาทีบ่อยๆ นอนในที่สงบไม่มีสื่งรบกวน กินยาแก้ปวดได้ถ้าปวดมากและหากยังมีอาการมากขึ้นเรื่อยๆ พักหรือกินยาแล้วไม่ทุเลา หรือมีการมองเห็นผิดปกติ อาเจียนเยอะร่วมด้วย ควรไปพบแพทย์